Kun virvoitusjuomien myyntipisteen vieressä oli kuvallisia varoituksia sokerilimujen terveyshaitoista, limsojen myynti väheni 15 prosenttia.

Liiallinen sokerin saanti ei ole hyväksi terveydelle, ja yksi turhan sokerin suuri lähde ovat erilaiset sokeroidut limsat. Maailmalla onkin pohdittu, pitäisikö virvoitusjuomapulloihin laittaa sokerin haitoista kertovat varoitusmerkinnät hieman samalla tavoin kuin nyt tupakka-askeihin on jo useissa maissa laitettu.